S-1795/2022

Mál þetta, sem dómtekið var 6. október 2022, er höfðað með ákæru, útgefinni af lögreglustjóranum á höfuðborgarsvæðinu 12. apríl 2022, á hendur E-kk-þgf Ó-kk-þgf G-kk-þgf, kt. [...], [...], Reykjavík, fyrir eftirtalin fíkniefnalagabrot, meðþvíað hafa:

1. Sunnudaginn 21. júlí 2019 á heimili sínu að [...] í Reykjavík haft í vörslum sínum í sölu- og dreifingarskyni 124,60 gaf amfetamíni, 4,75 gaf kókaíni og 93 stykki af MDMA, sem lögreglumenn fundu við leit í íbúðinni.

2. Fimmtudaginn 30. apríl 2020 í bifreiðinni [...], sem staðsett var á plani lögreglustöðvarinnar við Hverfisgötu 113- 115 í Reykjavík, haft í vörslum sínum í sölu- og dreifingarskyni 109,09 gaf amfetamíni.

Teljast brot í báðum liðum varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 233,69 gaf amfetamíni, 4,75 gaf kókaíni og 93 stykkjum af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Þá er krafist upptöku á 28.500 kr., sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b almennra hegningarlaga nr. 19/1940, en peningarnir eru ætlaður ágóði af sölu fíkniefna.

Verjandi ákærða krefst vægustu refsingar sem lög leyfa og hæfilegrar málsvarnarþóknunar sér til handa.

Í þinghaldi 6. október 2022 féll ákæruvaldið frá þeim hluta verknaðarlýsingar 2. liðar ákæru er lýtur að sölu og dreifingu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið[...]. Samkvæmt framlögðu sakavottorði, dagsettu 6. apríl 2022, var ákærða gert að greiða sektir með tveimur lögreglustjórasáttum [...] 2016, m. a. fyrir fíkniefnalagabrot. Þá var ákærða gert að sæta fangelsi í sex mánuði með dómi Landsréttar [...]2018, m. a. fyrir vörslur fíkniefna í sölu- og dreifingarskyni. Þá var ákærða gert að sæta fangelsi í 60 daga með dómi Héraðsdóms Reykjavíkur [...]2019, m. a. fyrir fíkniefnalagabrot. Loks var ákærða gert að greiða sekt með lögreglustjórasátt [...] 2021 fyrir fíkniefnalagabrot. Þann [...] sl. var tekin ákvörðun um afplánun refsivistar samkvæmt framangreindum dómum frá [...] 2018 og [...]2019, vegna rofs á skilyrðum samfélagsþjónustu.

Brot ákærða samkvæmt ákæru voru framin áður en hann gekkst við framangreindri lögreglustjórasátt frá [...] 2021 og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Við ákvörðun refsingar er litið til játningar ákærða hér fyrir dómi. Ákærði glímir við fíkniefnavanda sem hann sýnilega hefur ekki náð tökum á. Kveðst hann þó ekki skorta vilja til þess og hafi leitað eftir aðstoð. Til þyngingar horfir að ákærði hafði í fórum sínum töluvert magn af fíkniefnum og ætlaði hluta þeirra til sölu og dreifingar. Slík brot eru litin alvarlegum augum.

Með hliðsjón af framangreindu og vísan til 5. tl. 1. mgr. 70. gr. og 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fimm mána ða fangelsi. Vegna sakaferils ákærða eru ekki efni til þess að skilorðsbinda refsinguna.

Með vísan til lagaákvæða í ákæru eru gerð upptæk 233,69 gaf amfetamíni, 4,75 gaf kókaíni og 93 stykki af MDMA. Ákærði mótmælti upptöku á 28.500 krónum, sem hald var lagt á við rannsókn málsins. Hann hefur hins vegar ekki fært rök fyrir eða sýnt fram á að fjárins sé aflað með lögmætum hætti. Í skýrslutöku hjá lögreglu kvað hann mögulegt að fjármunirnir væru ágóði af sölu. Að framangreindu virtu fellst dómurinn á upptöku fjárins en skilyrði laga eru uppfyllt til að taka megi upptökukröfuna til greina á grundvelli 1. mgr. 69. gr. b almennra hegningarlaganr. 19/1940.

Ákærði greiði málsvarnarþóknun skipaðs verjanda síns, H-kk-ef J. A-x-x lögmanns, 336.150 krónur að meðtöldum virðisaukaskatti.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, E-kk-nf Ó-kk-nf G-kk-nf, sæti fangelsi í fimm mánuði.

Upptæk eru gerð til ríkissjóðs 233,69 gaf amfetamíni, 4,75 gaf kókaíni, 93 stykki af MDMAog 28.500 krónur.

Ákærði greiði málsvarnarþóknun skipaðs verjanda síns, H-kk-ef J. A-x-x en lögmanns, 336.150 krónur.

S-kvk-nf H-kvk-nf